
DR 30.11.2005 39 

 

12.52 tgh. 

 Dato’ Raja Ahmad Zainuddin bin Raja Haji Omar [Larut]:  Terima kasih 
Tuan Pengerusi, saya ingin menyentuh Bekalan 45, Kementerian Belia dan Sukan di 
bawah Butiran 02000.  Sebelum itu saya ingin mengucapkan tahniah kepada atlet kita 
yang sedang berada di Manila yang telah mencapai pingat-pingat emas.  Walaupun 
masih terlalu awal untuk kita mengetahui kedudukan sebenarnya, walaupun sasaran 
Majlis Sukan Negara telah pun ditetapkan.   

Saya ingin menyentuh tentang Sukan Komanwel yang akan diadakan di 
Melbourne, Australia pada tahun 2006 dengan peruntukan sebanyak RM500 ribu.  
Apakah peruntukan ini sekadar untuk program-program latihan ataupun untuk 
membiayai kos-kos yang lain kerana setakat RM500 ribu, saya tidak nampak ia adalah 
satu peruntukan yang mencukupi.   

 Keduanya adalah tentang Sukan Asia di Doha, di Qatar pada tahun hadapan 
yang berjumlah RM2 juta.  Apakah peruntukan ini juga semata-mata untuk menghantar 
delegasi ke sana ataupun untuk tujuan latihan semata-mata?  Selain daripada 
Paralimpik sebanyak RM3 juta, syabas kerana kontinjen kita telah mencapai satu 
kejayaan yang cukup menggembirakan dalam kejohanan-kejohanan yang lalu.   

Kemudian saya melihat SUKMA untuk tahun hadapan yang akan diadakan di 
Kedah di mana Kedah menjadi tuan rumah dengan peruntukan sebanyak RM1.5 juta 
tetapi baru-baru ini Yang Amat Berhormat Pemangku Menteri Besar Kedah telah pun 
mengambil pendekatan untuk mengurangkan kos pembiayaannya kerana tidak mahu 
perbelanjaan begitu lebih dan akhirnya ada kompleks-kompleks sukan yang didirikan 
akan tinggal seperti “gajah putih”.  Bermakna Kedah telah mengambil satu langkah 
untuk jimat belanja.  

Seterusnya saya ingin bertanya tentang wang sebanyak RM1 juta yang akan 
dibelanjakan untuk petugas-petugas di luar negara.  Apakah tugas yang sebenar 
mereka?  Adakah mereka ini pergi ke sana semata-mata untuk mengiringi pasukan?  
Adakah untuk makan angin atau shopping?  Kita tidak mahu pembiayaan mereka ini di 
luar daripada tugas dan tanggungjawab kerana kita tahu tanggungjawab kontinjen 
dalam sesuatu penyertaan itu amatlah penting dan memerlukan wang yang banyak 
kerana kita tahu apabila persiapan di negara-negara asing, kita tidak boleh menjangka 
masalah-masalah yang berlaku sebagaimana Sukan SEA baru-baru ini timbul masalah 
makan, masalah tempat tinggal yang tidak selesa dan sebagainya.   

Saya juga ingin mencadangkan di sini kepada pihak kita supaya memastikan 
media-media kita ini mendapat bukan sahaja kemudahan, bahkan segala laporan 
tentang kejohanan yang berlangsung itu, laporan yang tepat, yang segera untuk 
memudahkan mereka menghantar balik segala maklumat menang atau kalah prestasi 
atlet kita untuk pengetahuan masyarakat Malaysia iaitu masyarakat tempatan kita.  Jadi 
mungkin ini salah satu yang boleh dilakukan oleh pihak menteri. 

 Dato’ Ghazali bin Ibrahim:  [Bangun] 

Tuan Pengerusi [Datuk Dr. Yusof bin Yacob]:  Ya, Yang Berhormat bagi 
Padang Terap bangun. 

Dato’ Raja Ahmad Zainuddin bin Raja Haji Omar:   Ya, sila. 

Dato’ Ghazali bin Ibrahim:  Terima kasih Tuan Pengerusi dan terima kasih 
Yang Berhormat bagi Larut.  Apabila bercakap tentang sukan, saya hendak minta 
komen Yang Berhormat, sekarang ada Sukan SEA, SUKMA di Kedah, alhamdulillah 
kalau dia dapat pingat emas banyak.  Jadi sekiranya berlaku kekurangan pingat 
ataupun kemerosotan mutu sukan dalam semua bidang sukan, siapa yang harus 
dipersalahkan sebagai pemimpin bidang sukan?  Kementerian menuding jari kepada 
persatuan sukan, persatuan pula menuding jari kepada Kementerian Belia dan Sukan, 
berserabut dekat situ.  Siapa sebenarnya yang bertanggungjawab apabila untuk 
memastikan prestasi bidang kesukanan kita, Kementerian Belia dan Sukan ataupun 
persatuan sukan masing-masing?  Bila sudah menang, pangkatlah, kementerian kata, 
“Oh, kerana dialah yang hebat”, menuding jari pula.  Kalau kalah tuding jari kepada 
Kementerian Belia dan Sukan.  Minta komen Yang Berhormat tentang hal ini.  Terima 
kasih. 

Dato’ Raja Ahmad Zainuddin bin Raja Haji Omar:  Terima kasih Yang 
Berhormat saya tidak tahu Yang Berhormat pegang jawatan dalam badan sukan 



12.52 tgh. Dato' Raja Ahmad Zainuddin bin Raja Haji Omar [Larut]: Terima kasih Tuan Pengerusi, saya ingin menyentuh Bekalan 45, Kementerian Belia dan Sukan di bawah Butiran 02000. Sebelum itu saya ingin mengucapkan tahniah kepada atlet kita yang sedang berada di Manila yang telah mencapai pingat-pingat emas. Walaupun masih terlalu awal untuk kita mengetahui kedudukan sebenarnya, walaupun sasaran Majlis Sukan Negara telah pun ditetapkan. Saya ingin menyentuh tentang Sukan Komanwel yang akan diadakan di Melbourne, Australia pada tahun 2006 dengan peruntukan sebanyak RM500 ribu. Apakah peruntukan ini sekadar untuk program-program latihan ataupun untuk membiayai kos-kos yang lain kerana setakat RM500 ribu, saya tidak nampak ia adalah satu peruntukan yang mencukupi. Keduanya adalah tentang Sukan Asia di Doha, di Qatar pada tahun hadapan yang berjumlah RM2 juta. Apakah peruntukan ini juga semata-mata untuk menghantar delegasi ke sana ataupun untuk tujuan latihan semata-mata? Selain daripada Paralimpik sebanyak RM3 juta, syabas kerana kontinjen kita telah mencapai satu kejayaan yang cukup menggembirakan dalam kejohanan-kejohanan yang lalu. Kemudian saya melihat SUKMA untuk tahun hadapan yang akan diadakan di Kedah di mana Kedah menjadi tuan rumah dengan peruntukan sebanyak RM1.5 juta tetapi baru-baru ini Yang Amat Berhormat Pemangku Menteri Besar Kedah telah pun mengambil pendekatan untuk mengurangkan kos pembiayaannya kerana tidak mahu perbelanjaan begitu lebih dan akhirnya ada kompleks-kompleks sukan yang didirikan akan tinggal seperti "gajah putih". Bermakna Kedah telah mengambil satu langkah untuk jimat belanja. Seterusnya saya ingin bertanya tentang wang sebanyak RM1 juta yang akan dibelanjakan untuk petugas-petugas di luar negara. Apakah tugas yang sebenar mereka? Adakah mereka ini pergi ke sana semata-mata untuk mengiringi pasukan? Adakah untuk makan angin atau shopping? Kita tidak mahu pembiayaan mereka ini di luar daripada tugas dan tanggungjawab kerana kita tahu tanggungjawab kontinjen dalam sesuatu penyertaan itu amatlah penting dan memerlukan wang yang banyak kerana kita tahu apabila persiapan di negara-negara asing, kita tidak boleh menjangka masalah-masalah yang berlaku sebagaimana Sukan SEA baru-baru ini timbul masalah makan, masalah tempat tinggal yang tidak selesa dan sebagainya. Saya juga ingin mencadangkan di sini kepada pihak kita supaya memastikan media-media kita ini mendapat bukan sahaja kemudahan, bahkan segala laporan tentang kejohanan yang berlangsung itu, laporan yang tepat, yang segera untuk memudahkan mereka menghantar balik segala maklumat menang atau kalah prestasi atlet kita untuk pengetahuan masyarakat Malaysia iaitu masyarakat tempatan kita. Jadi mungkin ini salah satu yang boleh dilakukan oleh pihak menteri. Dato' Ghazali bin Ibrahim: [Bangun]. Tuan Pengerusi [Datuk Dr. Yusof bin Yacob]: Ya, Yang Berhormat bagi Padang Terap bangun. Dato' Raja Ahmad Zainuddin bin Raja Haji Omar: Ya, sila. Dato' Ghazali bin Ibrahim: Terima kasih Tuan Pengerusi dan terima kasih Yang Berhormat bagi Larut. Apabila bercakap tentang sukan, saya hendak minta komen Yang Berhormat, sekarang ada Sukan SEA, SUKMA di Kedah, alhamdulillah kalau dia dapat pingat emas banyak. Jadi sekiranya berlaku kekurangan pingat ataupun kemerosotan mutu sukan dalam semua bidang sukan, siapa yang harus dipersalahkan sebagai pemimpin bidang sukan? Kementerian menuding jari kepada persatuan sukan, persatuan pula menuding jari kepada Kementerian Belia dan Sukan, berserabut dekat situ. Siapa sebenarnya yang bertanggungjawab apabila untuk memastikan prestasi bidang kesukanan kita, Kementerian Belia dan Sukan ataupun persatuan sukan masing-masing? Bila sudah menang, pangkatlah, kementerian kata, "Oh, kerana dialah yang hebat", menuding jari pula. Kalau kalah tuding jari kepada Kementerian Belia dan Sukan. Minta komen Yang Berhormat tentang hal ini. Terima kasih. Dato' Raja Ahmad Zainuddin bin Raja Haji Omar: Terima kasih Yang Berhormat saya tidak tahu Yang Berhormat pegang jawatan dalam badan sukan.